Document ID: 32008R0710

NARIADENIE KOMISIE (ES) č. 710/2008
z 24. júla 2008,
ktorým sa na hospodársky rok 2008/2009 stanovujú koeficienty rovnováhy na výpočet ceny jatočných tiel ošípaných na trhu Spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43,
keďže:
(1)
Cena jatočných tiel ošípaných na trhu Spoločenstva uvedená v článkoch 17 a 37 nariadenia (EHS) č. 1234/2007 sa musí stanoviť podľa cien zaznamenaných vo všetkých členských štátoch na základe koeficientov vyjadrujúcich relatívnu veľkosť stáda ošípaných v každom členskom štáte.
(2)
Tieto koeficienty treba určiť na základe počtu ošípaných spočítaných na začiatku decembra každého roku v súlade so smernicou Rady 93/23/EHS z 1. júna 1993 o štatistických zisťovaniach, ktoré sa majú vykonávať ohľadne produkcie ošípaných (2).
(3)
Na základe výsledkov spočítania z mesiaca december 2007 by sa mali stanoviť nové koeficienty rovnováhy na hospodársky rok 2008/2009 a nariadenie Komisie (ES) č. 846/2007 by sa malo zrušiť (3).
(4)
Keďže hospodársky rok 2008/2009 sa začína 1. júla 2008, toto nariadenie by sa malo začať uplatňovať od tohto dátumu.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Koeficienty rovnováhy uvedené v článkoch 17 a 37 nariadenia (ES) č. 1234/2007 sú stanovené v prílohe k tomuto nariadeniu.
Článok 2
Nariadenie (ES) č. 846/2007 sa týmto zrušuje.
Článok 3
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 1. júla 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. júla 2008

Labels: 2
17
6